ঢাকা,৬ নভেম্বর ২০১৭:জাপানের মোটরসাইকেল উৎপাদনকারী প্রতিষ্ঠান হোন্ডা মোটর করপোরেশন বাংলাদেশে বিনিয়োগ করতে যাচ্ছে। ঢাকার পাশে মুন্সীগঞ্জে হবে এ কারখানাটি। আর এ জন্য কারখানা স্থাপনের প্রক্রিয়া শুরু করেছে কোম্পানিটি। প্রতিষ্ঠানটি মুন্সিগঞ্জের গজারিয়ায় প্রতিষ্ঠিত আবদুল মোনেম ইকোনমিক জোনে জমি ইজারা নিয়েছে। হোন্ডার সঙ্গে এ কারখানা স্থাপনে যৌথ বিনিয়োগ রয়েছে বাংলাদেশি কোম্পানি বিএসইসির। এতে সংযোজনের পাশাপাশি উৎপাদনও করা সেখানে ইতিমধ্যে তারা মোটরসাইকেল উৎপাদনের কারখানা নির্মাণকাজ শুরু করেছে। সেখানে আজ রোববার এটির নির্মাণ কাজের উদ্বোধন করেন শিল্পমন্ত্রী আমির হোসেন।উপস্থিত ছিলেন, অর্থমন্ত্রী আবুল মাল আবদুল মুহিত, বাংলাদেশে নিযুক্ত জাপানি রাষ্ট্রদূত ইরোয়াসু ইজুমি, হোন্ডা মোটর কোম্পানি লি: এর রিজিওনাল অপারেশন (এশিয়া ও ওশেনিয়া) এর প্রধান কর্মকর্তা সিনজি আয়োয়ামা।